62016TO0524(01)_INF
Digriet tal-Qorti Ġenerali (It-Tmien Awla) tad‑29 ta’ Novembru 2021 –Aresu vs Il‑Kummissjoni
(Kawża T‑524/16)
“Servizz pubbliku – Uffiċjali – Riforma tar-Regolamenti tal-Persunal tal‑2014 – Leave għal raġuni ta’ distanza – Leave fil-post ta’ oriġini – Rikors manifestament infondat fid-dritt”
1.
Rikorsi tal-uffiċjali – Interess ġuridiku – Rikors għall-annullament ta’ deċiżjoni li timplimenta s-sostituzzjoni tal-ħin tal-ivvjaġġar bl-attribuzzjoni ta’ numru ridott ta’ jiem ta’ leave bħala leave fil-pajjiż tal-oriġini – Irtirar ex officio tar-rikorrent fil-mori tal-kawża – Żamma tal-interess ġuridiku
(Regolamenti tal-Persunal, Artikoli 90 u 91, u l-Artikolu 7 tal-Anness V)
(ara l-punti 27–29)
2.
Uffiċjali – Leave – Leave annwali – Ħin tal-ivvjaġġar – Riforma tar-Regolamenti tal-Persunal – Sostituzzjoni bil-leave fil-pajjiż tal-oriġini – Setgħa diskrezzjonali tal-leġiżlatur – Ksur tal-prinċipji ta’ ugwaljanza fit-trattament, ta’ proporzjonalità u ta’ protezzjoni tal-aspettattivi leġittimi – Assenza
(Karta tad-Drittijiet Fundamentali tal-Unjoni Ewropea, Artikolu 20; Regolamenti tal-Persunal, kif emendati bir-Regolament Nru 1023/2013, Artikolu 7 tal-Anness V)
(ara l-punti 34–53, 58–62)
3.
Atti tal-istituzzjonijiet – Applikazzjoni ratione temporis – Applikazzjoni immedjata tar-regola l-ġdida lill-effetti futuri ta’ sitwazzjoni li bdiet taħt ir-regola l-antika – Adozzjoni tar-Regolament Nru 1023/2013 li jemenda r-Regolamenti tal-Persunal u l-Kondizzjonijiet tal-Impjieg ta’ Aġenti Oħra – Ksur tad-drittijiet kweżiti – Assenza
(Regolamenti tal-Persunal, kif emendati bir-Regolament Nru 1023/2013, Artikolu 7 tal-Anness V)
(ara l-punti 63–66)
Suġġett
Talba bbażata fuq l-Artikolu 270 TFUE u intiża għall-annullament tad-deċiżjoni li r-rikorrent ma jingħatax, mill‑1 ta’ Jannar 2014, il-leave għal raġuni ta’ distanza ta’ ħamest ijiem li minnhom kien jibbenefika qabel fuq il-bażi tal-Artikolu 7 tal-Anness V tar-Regolamenti tal-Persunal tal-Unjoni Ewropea kif emendat permezz tar-Regolament (UE, Euratom) Nru 1023/2013 tal-Parlament Ewropew u tal-Kunsill tat‑22 ta’ Ottubru 2013 (ĠU 2013, L 287, p. 15, u r-rettifika fil-ĠU 2015, L 175, p. 126).
Dispożittiv
1)
Ir-rikors huwa miċħud.
2)
Antonio Aresu huwa kkundannat iħallas l-ispejjeż rispettivi tiegħu kif ukoll dawk sostnuti mill-Kummissjoni Ewropea, inklużi dawk tal-proċedura għal miżuri provviżorji.
3)
Il-Parlament Ewropew u l-Kunsill tal-Unjoni Ewropea għandhom ibatu l-ispejjeż rispettivi tagħhom.